《五哀诗五首 其一》
明代·卢楠

有父有父濯尘缨，栖栖远在沧浪溟。樵苏不避芸且耕，春泥秋浪淇门中。

泰山巉崭忽颓堕，怒豕舕熊立向我。蓬蒿一望尽烽烟，高楼蹀血宵滂沱。

呜乎一哀兮歌始发，青天黮黮沉明月。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。